日本代表抽好檔 浪漫勇士10檔驚唔驚?
2024年04月25日 12:18
東網電視
更多新聞短片
今屆女皇盃排位抽籤結果。
壓軸進行排位抽籤儀式就係2000米一級賽女皇盃,「浪漫勇士」已經連贏兩屆,今季更先後揚威澳洲覺士盾,返港後亦一口氣連奪香港盃、香港金盃,嚟到今次排位抽籤,「浪漫勇士」係最後一駒獲抽檔位,當時只剩低10檔,難免對此駒構成一定考驗,但此駒剛戰香港金盃排11檔都贏到,睇吓能否克服難度建功。
反而「浪漫勇士」嘅蹄下敗將,兩匹日本代表「滂薄無比」、「先見」就抽到旺門檔位,前駒抽1檔起步,近年正正有「巴基之星」、「勝出光采」以1檔馬身份掄元,而「先見」抽5檔,則是此項賽事自1997年起贏馬次數最多嘅檔位,且看能否反先。
至於在港兩戰全勝嘅應屆打吡冠軍「大至尊」抽2檔起步,但對上一匹抽2檔贏女皇盃嘅賽駒,就係1997年由韋達策騎嘅「倫敦新聞」。